— З дапамогай грошай. Трэба зрабіць так, каб усе ці амаль усе падаткі з надомнікаў заставаліся ў бюджэце раёна, а потым размяркоўваліся, скажам, сярод сельсаветаў на мэты добраўпарадкавання іх тэрыторый, населеных пунктаў. Тады будзе канкрэтны інтарэс мясцовай улады ўсяляк садзейнічаць пашырэнню кола надомнікаў у раёне. Увогуле, на маю думку, павінен быць дзяржаўны заказ на гэты від дзейнасці. Магчыма, трэба прыняць і адпаведны закон аб ролі хатніх гаспадарак, надомнай працы, у якім улічыць усе новыя зрухі, уласны і замежны досвед і тэндэнцыі апошніх гадоў у гэтай сферы. Бо ёсць відавочная патрэба ў яе грунтоўным юрыдычным асэнсаванні і заканадаўчай падтрымцы надомнікаў у адпаведнасці з сучаснай сітуацыяй на рынку працы ў краіне. Вось гэта стала б магутным стымулам для мясцовай улады, якая традыцыйна жыве з аглядкай на рашэнні вышэйшых органаў, нярэдка ў чаканні каманды зверху. Але такі наш менталітэт.